नदी की खाली जमीन पर कब्जा किनारों पर लोग कर रहे खेती
नदी के घाट के आसपास लोगों ने कर रखा है अतिक्रमण
नदी के िकनारों पर लोगों द्वारा किया जा रहा है अतिक्रमण।
रोका जाना चाहिए घोघरा नदी का प्रवाह, व्यर्थ बह रहा पानी
घोघरा नदी के पानी का कटाव पूर्व की भांति किया जाना चाहिए। यदि पूर्व की तरह पानी का बहाव कर दिया जाएगा तो व्यर्थ बह रहा पानी नगर वासियों के उपयोग मे आने लगेगा और अतिक्रमण भी हट जाएगा। इसके साथ ही नदी किनारे लगे खेतों में नियमों को ताक पर रखकर इंजन द्वारा की जा रही सिंचाई को भी रोका जा सकेगा।
नदी किनारे धड़ल्ले से हो रहा रेत का अवैध उत्खनन
घोघरा नदी का पानी सूख जाने का कारण नदी किनारे की रेत अवैध खुदाई कर घोघरा की रेत बेची जा रही है। घोघरा नदी का उदगम स्थान अज्ञात है। पर कामतोन से बारना नदी के संगम तक नदी की रेत धड़ल्ले से उपयोग की जा रही है। जिस पर प्रशासन की नजर नहीं है।
प्रशासन ने भूमि को कराया अतिक्रमण मुक्त
लगभग 8 वर्ष पूर्व स्थानीय नगर प्रशासन द्वारा घोघरा नदी पर किए गए अतिक्रमण एवं खेती को सख्ती से हटाया गया था। वर्तमान मे पुनः उसी स्थान पर प्रशासन के लचीले रवैए के कारण अतिक्रमण कर खेती कार्य किया जाने लगा।
नदी किनारे एवं उसके स्थान पर लोगों ने किया कब्जा
घोघरा नदी का बहाव ग्राम गगनवाडा की और करने से प्राकृतिक स्थान खाली हो गया है। जिस पर लोगों ने कब्जा कर लिया और इस पर खेती कार्य किया जाने लगा। शासन के नियमानुसार नदी के दोनों पाटों की लगभग 100 मीटर दूर तक किसी प्राकर का निजी कार्य नहीं किया जा सकता है।
सूख रही नदी के पानी को सहेजने की नहीं व्यवस्था
घोघरा नदी से नगर की आधी आबादी का लाभ होता है। नदी का पानी धीरे-धीरे सूखता जा रहा है। एवं नदी के दोनों और के किनारे धराशायी हो रहे हैं। यदि स्टाप डेम बना कर पानी को रोका जाए और उपयोग हेतु धार निर्माण कर नदी के सौन्दर्य को विकसित किया जाए तो नगर के नगरवासियों के लिए उपयागी होगा। गांंव के नेपाल सिंह राजपूत, राजीव पालीवाल, छोटू पंडित, विश्वनाथ सिंह, शैलेंद्र पटेल आदि ने नदी का पुराना अस्तित्व वापस लाकर सौन्दर्यीकरण की मांग की है।
भास्कर संवाददाता| बरेली
कस्बे के लोगों को जिस नदी से पानी की पूर्ति की जाती है, उस पर ही लोगों ने अतिक्रमण करना शुरू कर दिया है। इसके अलावा नदी का कटाव कर लाेग नदी का रास्ता मोड़ रहे हैं। जनसंख्या बढ़ने के साथ ही लोगाें ने घोघरा नदी की जमीन पर कब्जा करना शुरू कर दिया है।
कई स्थानों पर नदी में मुहाने पर खेती की जा रही है। इस नदी के पानी की लगभग 30 फीट चौड़ाई में बहता था जो आज सिमटकर लगभग 5 फीट का रह गया है। वर्तमान में नदी के बहाव के स्थान को पहचानना भी मुशिकल हो गया है। जब नदी में पानी का तेज बहाव हुआ करता था। तब बारिश के दिनों मे नदी खतरे का रौद्ररूप धारण कर लेती थी। लोगों द्वारा नदी के प्राकृतिक बहाव को काट कर अपने लाभ के लिए दूसरी और मोड़ दिया गया। जिस कारण बस्ती के लोगों को नदी का पानी नहीं मिल पा रहा है और खाली भूमि पर खेती व वागवानी अवैध रूप से की जा रही है।
हटाया जाएगा अतिक्रमण
नदी किनारे खाली भूमि शासन की होती है। बिना अनुमति यदि कोई व्यक्ति खेती या अन्य कार्य करता है, तो अतिक्रमण का प्रकरण बनाकर अवैध कब्जे को हटाया जाएगा। इसके लिए नदी स्थल का निरीक्षण किया जाएगा। पीसी पांडे, तहसीलदार बरेली
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva